Jalasjärven musiikkiopisto ja Jalasjärven musiikkiopiston kannatusyhdistys r.y.
Junioripuhaltajien ohella mukana lyömäsoittajia ja huiluyhtye.
Jalasjärven ja Kurikan junioripuhallinorkesterit esiintyvät
Puhallinleirin päätöskonsertti la 6.4. klo 13
Martti Suosalo eläytyy rooleihin hovimestarista nuotinkääntäjään ja Iiro Rantala pianopedagogista sankarisolistiin. Lotta Kuusisto huolehtii proseduureista. Suosalon taipuisa roolihahmo Arvo Savela on näyttelijän alter ego, jäyhä suomalainen perusmies, joka ei todellakaan ole mikään puheiden pitäjä. Esityksen yksi pieni annos nautitaan flyygelin äärellä, kun Minskistä maailmankiertueensa vuosikymmeniä sitten aloittanut Vladimir Ashkipäivässä (Rantala) saapuu konsertoimaan Suomeen perin notkeine nuotinkääntäjineen (Suosalo). Suosaloa kannattaa ihastella lähituntumassa: mainio mimiikka on puoli ruokaa. Yleisö pääsee mukaan myös Iironin pianokouluun, joka on roisilla huumorilla sävytettyä pikakoulutusta pianonsoiton saloihin sekä flyygelin historiaan. Illallinen yhdelle puolestaan on uudenvuoden televisio-ohjelmistoon juurtunut saksalaisen televisioyhtiön Norddeutscher Rundfunkin (NDR) vuonna 1963 tuottama 18-minuuttinen lyhytelokuva, jossa iäkäs Sophie-neiti juhlistaa syntymäpäiviään hovimestarinsa Jamesin avustuksella. Lyhytelokuva perustuu englantilaisen kirjailijan Lauri Wylien kirjoittamaan sketsiin. Kulttimaineessa Suomessakin olevassa sketsissä iäkäs Sofie-neiti (Kuusisto) juhlistaa syntymäpäiviään enemmän ja enemmän humaltuvan hovimestarinsa avustuksella. Nauruhermoja kutkutteleva suosikkiesitys on esitetty täysille saleille niin Suomessa kuin Euroopassakin.
Musiikkikomedia Neljä pientä annosta sisältää illallisen yhdelle ja kolme muuta elämystä.
Koska kesään on vielä aikaa… kyläilemme Soinin yhtenäiskoululla, viemme kolme kotikonserttia Soinin eri kyliin, järjestämme jamit innokkaille soinilaismuusikoille kylätalo Puuhissa. Kylässä syntyi halusta viedä musiikki ihmisten luo. Kaikkiin kyliin on vapaa pääsy – tavataan Soinissa huhtikuussa!
Koska kesään on vielä aikaa… kyläilemme Soinin yhtenäiskoululla, viemme kolme kotikonserttia Soinin eri kyliin, järjestämme jamit innokkaille soinilaismuu
Tule testaamaan soittimia, kokeilemaan muskaritunteja ja kuuntelemaan Leppäkertun kevät-soitinesittelykonsertti Lapuan musiikkiopiston tapahtumapäivänä! Voit kokeilla pianoa, viulua, alttoviulua, selloa, kontrabassoa, alttotorvea, pasuunaa, huilua, klarinettia, saksofonia, kitaraa, sähkökitaraa, sähköbassoa, harmonikkaa, rumpusettiä ja muita lyömäsoittimia!
Lapuan musiikkiopisto Anna sen soida! tapahtumapäivä
Peruslippu 42 € Eläkeläislippu : 39 € Lapsi / opiskelija: 21 € Ryhmälippu: 39 € (min. 10 lippua) Backstage VIP: 68 € (26.1., 9.2., 2.3., 30.3.) Backstage VIP + keikka: 88 € (13.4.)
Tästä asti aikaa -musikaali kertoo kahden unelmiaan tavoittelevan, liki kolmekymppisten Turon ja Emman, ja näiden lähipiirin tarinan. Se on realistinen kuvaus ihmisen tempoilusta yhteiskunnan asettamissa rappusissa ja ansoissa – mutta se on myös rakkaustarina. Rakastavaisina laulavat Olli Rahkonen ja Reeta Vestman. Jutun juoni on Kolmas nainen -yhtyeen sekä muusikko ja lauluntekijä Pauli Hanhiniemen muiden kokoonpanojen musiikissa. Myös tarinan hahmot nousevat näiden laulujen maailmasta. Musikaalissa on mukana tuttuja hittejä, mutta myös harvinaisempia helmiä Hanhiniemen pitkän uran ajalta. Kolmas nainen -soundi soi musikaalissa juuri niin kuin sen pitääkin. Biisejä näyttämöllä tulkitsevat laulavat näyttelijät sekä 5-henkinen Ristilän Ruutupaitaorkesteri.
Kolmas nainen -bändin klassikkobiisien henkilöt heräävät henkiin!
Taideyliopiston Sibelius-Akatemian Seinäjoen yksikkö
Riikka Timonen on hankkinut kannuksensa Värttinän ja Adiemus Singersin laulajana. Hänen ensimmäinen sooloalbuminsa “Käenkukuntayöt” (Aito Records 2008) esitteli uusia, kiehtovia elektro-akustisia sointeja. Riikka julkaisi toisen soololevynsä Susien Taajuuksilla (Rockadillo Records) syksyllä 2014. Levyn musiikki herätti heti laajaa ihastusta mm. Saksassa, missä Westpark Music julkaisi sen lisenssillä. Riikan mystisen äänen kuvailtiin olevan kirkas kuin Lapin vuoripuro ja sisältävän samaan aikaan brutaalia arktista voimaa. Riikan ainutlaatuista, veret seisauttavaa ääntänsä on kuultu kaksi kertaa Euroviisukarsinnoissa (Toarie 2004 ja Meren 2009). Senni Eskelinen on Suomen eturivin kanteletaiteilija. Hänen musiikissaan risteilevät palaset eri musiikkityyleistä, progressiivisesta rock-musiikista karjalaiseen kanteleimprovisaatioon. Kahdeksan vuotta sitten Riikka Timonen näki Senni Eskelisen soittamassa kanteleella progressiivista rockia ja tiesi heti löytäneensä etsimänsä. Siitä lähtien yhteistyö heidän välillään on ollut yhtä luonnollista kuin hengittäminen. Heidän duolevynsä ” Perillä” julkaistiin keväällä 2018 (Rockadillo Records & Westpark Music). Melodiat Riikan teksteihin sävelsi Milla Viljamaa. Levy sai loistavan vastaanoton. Duo Riikka Timonen ja Senni Eskelinen valittiin Kanteleliiton vuoden yhtyeeksi 2018. Riikka Timonen: laulu Senni Eskelinen: sähkökantele Duosta sanottua: ”No nyt, kerrankin kansanmusiikkigenrestä levy, jolla on paneuduttu sanoihin yhtä täyspainoisesti kuin musiikkiin!— Jos Paula Vesala tekisi uuskansanmusiikkilevyn, se voisi kuulostaa tältä.” Suonna Kononen, Karjalainen Liput ovelta 10/7 €. Konsertti on osa Suomen Kansanmusiikkiliiton kiertuetta ja se järjestää Taideyliopiston Sibelius-Akatemian Seinäjoen yksikkö.
Laulaja Riikka Timonen ja sähkökantelisti Senni Eskelinen konsertoivat
Peruslippu: 25 € Lapsi / opiskelija: 15 € Perhe (sis. 4 lippua, max. 2 aikuista): 70 € S-Etu: 21 € (ke 6.3., to 21.3., ke 10.4. klo 18)
Aladdin on hyväntahtoinen hunsvotti, joka aiheuttaa vanhemmilleen huolta ja harmaita hiuksia. Kuin sattuman oikusta askareita pakoileva poika törmää setäänsä, lähtee tämän matkaan, kohtaa ihmeitä ja ajautuu huimaan seikkailuun. Värikkään näyttävä Aladdin ja taikalamppu tarjoaa hullunhauskoja hahmoja, vauhdikasta velmuilua ja ruusuista rakkautta. Idän mystiikalla katsojat lumoihinsa imevä veijaritarina saa ensi-iltansa ystävänpäivänä. Esitykset Vanhalla teatterilla (Nuorisokeskus, Puskantie 3) jatkuvat koko kevään 2019. Vanhan katsomossa on 191 paikkaa. Suosittelemme näytelmää 6 vuotta täyttäneille. Kesto 2 h 15 min
Jännittävä mielikuvitusmatka Tuhannen ja yhden yön tarinoiden maailmaan!
Vanha teatteri (Nuorisokeskus) Puskantie 3, 60100 Seinäjoki
Perus: 20 € Zombit: 15 € Zombit Zombimaskilla 5 € alennus. Nyt kannattaa maskeerata!
K ja R ovat elossa. Mutta kannattaako se? Elävien kuolleiden lisäksi heidän on nyt selvittävä toisistaan — ja itsestään. Kun pimeys, yksinäisyys ja oman persoonallisuuden kipupisteet käyvät päälle, on kauheampiakin kohtaloita kuin tulla vainajien syömäksi. Epäkuolleet on Ville Koskivaaran postapokalyptisiä teemoja syväluotaava uusi zombinäytelmä, joka saa kantaesityksensä Seinäjoen ja Kokkolan kaupunginteatterien yhteistyönä. Nuoren polven ohjaaja Ossi Koskelainen yhdistää ohjauksessaan b-elokuvien kielioppia ja nyrjähtänyttä sarjakuvamaisuutta viiltävään draamaan. Kesto 1 h 40 min
Kaikki entinen on romahtanut. Ja aivan kuin se ei riittäisi, vaeltaa ympärillä kaiken kukkuraksi laumoittain verenhimoisia ruumiita.
Verstas näyttämö, Alvar Aallon katu 12, 60100 Seinäjoki
Visit Ähtäri ja Ähtärin kaupungin elinvoimayksikkö
Visit Ähtäri ja Ähtärin kaupungin elinvoimayksikkö kutsuvat Teidät, arvon ähtäriläiset, tutustumaan uusiin toimitiloihinsa ja nauttimaan avajaiskakkukahvit osoitteessa Ostolantie 6a (entinen Matkis), torstaina 4.4. kello 11-17. Porstuaksi ristitty kokonaisuus tarjoaa vierailijoille tietoa Ähtärin tarjonnasta niin matkailun kuin yritysmaailmankin vinkkelistä. Tämän lisäksi Porstua on tukikohtana kuntamarkkinoinnille ja tapahtumakoordinoinnille sekä toimii paikallisena yhteyspisteenä Ähtärin ystävyyskaupunkiin Dujiangyaniin. Kipaise Porstuan kautta ja muista = #belikepanda! Tervetuloa avoimiin oviin!
Ähtärin elinvoima- ja matkailukeskus PORSTUA, Ostolantie 6a, 63700 Ähtäri
Konsertteihimme on vapaa pääsy, halutessasi voit antaa vapaaehtoisen käsiohjelmamaksun oppilaiden stipendirahastoon.
Tervetuloa kuulemaan kaikenikäisiä soittajia, monipuolisia sävellyksiä esitettynä eri instrumenteilla ja kokoonpanoilla.
Tilaisuuteen ilmoittaudutaan viim. 1.4.2019 osoitteessa: https://www.thermopolis.fi/energiapaiva/ tai https://goo.gl/forms/NrS4CDewaZjVLjM02
Etelä-Pohjanmaan liitto ja Thermopolis Oy (Innovatiivinen ja resurssitehokas Etelä-Pohjanmaa –hanke)
Meillä on ilo kutsua sinut perinteiseen Etelä-Pohjanmaan energiapäivään. Toivomme, että olemme onnistuneet ja saaneet tilaisuuteen tiivistetyn sekä mielenkiintoisen poiminnan energia-asioista ja energia-alan nykytilasta. Tulevaisuudessa muutokset energia- ja ilmastotyössä vaativat paljon toimenpiteitä monella eri yhteiskunnan osa-alueella ja tähän työhön meidän kaikkien pitäisi osaltaan sitoutua. Muutokset eivät ole kaikilta osin yksinkertaisia, eivätkä ne tapahdu hetkessä. Haluamme energiapäivän kautta jakaa Etelä-Pohjanmaan alueella energia- ja ilmastoasioihin liittyvää tietoa, tarjota mahdollisia toimintamalleja sekä edesauttaa päätöksien tekemistä. Kutsu: Etelä-Pohjanmaan VI energiapäivä 3.4.2019 Etelä-Pohjanmaan VI energiapäivä järjestetään keskiviikkona 3.4.2019 klo 12:00–16:00 Seinäjoella Framin 1. auditoriossa (Frami B, Kampusranta 9, 60320 Seinäjoki). Tilaisuuteen ilmoittaudutaan viim. 1.4.2019 osoitteessa: https://goo.gl/forms/NrS4CDewaZjVLjM02 Tilaisuus on maksuton. Tilaisuuden järjestävät Etelä-Pohjanmaan liitto ja Thermopolis Oy (Innovatiivinen ja resurssitehokas Etelä-Pohjanmaa –hanke) Tervetuloa!
Etelä-Pohjanmaan VI energiapäivä, käsitellään ajankohtaisia energia-asioita (kaikille avoin ja maksuton tilaisuus)
Framin 1. auditoriossa (Frami B, Kampusranta 9, 60320 Seinäjoki).
Yhteiskonsertissa kitaran, harmonikan, kantelen ja lyömäsoittimien soittajia.
Yhteiskonsertti; kitara, harmonikka, kantele, lyömäsoittimet
Etelä-Pohjanmaan musiikkiopisto / oppilaskonsertti / Seinäjoki
ti 2.4. klo 18.45 Viuluoppilaiden kevätkonsertti (opettaja Ilkka Vainion oppilaita) ke 3.4. klo 18.00 Viuluoppilaiden matinea (opettaja Anne Orpanan oppilaita) ke 10.4. klo 18.30 Oppilaskonsertti , useampia instrumentteja to 11.4. klo 18.30 Oppilaskonsertti, useampia instrumentteja ti 16.4. klo 19.00 Oboe- ja klarinettimusiikkia (mm. opettaja Johanna Stürzenbergerin oppilaita) ke 17.4. klo 18.30 Huilistien iltasoitto (mm. opettaja Marja-Leena Tuomolan oppilaita) ke 24.4. klo 18.30 Oppilaskonsertti, useampia instrumentteja ke 24.4. klo 18.30 Huilistien näytekonsertti (opettaja Marja-Leena Tuomolan oppilaita)
Musiikkiopiston oppilaat esiintyvät -huhtikuun konsertteja
Satutuokiossa Peräseinäjoen kirjastossa esiintyvät opistomme musiikkileikkikoululaiset ! Kaikille avoin pääsy. Tervetuloa sadun ja musiikin maailmaan!
MUSIIKKILEIKKIKOULU ESITTÄÄ /Peräseinäjoki
Ähtärin kaupunginkirjaston suositut, kuukausittaiset satutuokiot lapsille jatkuvat jälleen keskiviikkoaamuisin. Maksuttomat, noin tunnin mittaiset tuokiot pidetään kirjaston metsäisessä satunurkassa, jossa saa ottaa rennosti! Kevätkauden 2019 tuokiot ovat: keskiviikkona 9.1. klo 10 keskiviikkona 6.2. klo 10 keskiviikkona 6.3. klo 10 keskiviikkona 3.4. klo 10 keskiviikkona 8.5. klo 10 Tervetuloa!
Ähtärin kaupunginkirjaston satutuokiot lapsille
SKOR-klubi: Pariisista Pohjanmaalle 02.04.2019 18:00 | Jaaksi-sali, Seinäjoen kaupunginkirjasto Muusikot: Jonna Pirttijoki-Helanen, haitari | Tiina Karhu-Ahtonen, piano Teokset: Claude Debussy: Petite suite L. 65 | Claude Debussy: Lindaraja L. 97 | Toivo Kuula: Eteläpohjalainen sarja op. 9 Pariisista Pohjanmaalle -klubilla keskiössä on Toivo Kuulan ensimmäinen eteläpohjalainen sarja. Teos pohjautuu juureviin eteläpohjalaisiin kansantansseihin ja -lauluihin, mutta siinä on myös vaikutteita Claude Debussyn aistikkaasta musiikista, jota Kuula kuuli opiskellessaan Pariisissa. Debussyn tuotannosta klubilla kuullaan Pieni sarja sekä espanjalaissävyinen Lindaraja. Tule kokemaan, kuinka herkullisesti ja rikkain sointivärein harmonikka-pianoduo soikaan! Klubille on vapaa pääsy. Tervetuloa! Yhteistyössä Seinäjoen kaupunginkirjasto
Seinäjoen kaupunginorkesterin klubi-ilta
Jaaksi-sali, Alvar Aallon katu 14, 60100 Seinäjoki